
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-00633/2013-04
28.03.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 28.03.2014. године, донела је

О Д Л У К У
о акредитацији високошколске установе

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ СИНГИДУНУМ-ФАКУЛТЕТ ЗА ЕКОНОМИЈУ, ФИНАНСИЈЕ И АДМИНИСТРАЦИЈУ-ФЕФА са седиштем у Београд, Булевар Зорана Ђинђића 44, БЕОГРАД, ПИБ:102903057, Матични број: 17486284,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установаУНИВЕРЗИТЕТ СИНГИДУНУМ-ФАКУЛТЕТ ЗА ЕКОНОМИЈУ, ФИНАНСИЈЕ И АДМИНИСТРАЦИЈУ-ФЕФА са седиштем у Београд, Булевар Зорана Ђинђића 44, БЕОГРАД, је дана 26.03.2013. године поднела захтев за акредитацију  под бројем 612-00-00633/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ СИНГИДУНУМ-ФАКУЛТЕТ ЗА ЕКОНОМИЈУ, ФИНАНСИЈЕ И АДМИНИСТРАЦИЈУ-ФЕФА и предлог одлуке, достављени су Комисији за акредитацију и проверу квалитета.
Oсновни задаци показују сврху постојања установе, одређују општи правац њене делатности,  формално су усвојени од стране органа управљања установе и јавно су  објављени. Све активности, а посебно развој студијских програма, су у складу са основним задацима и циљевима и периодично се унапређују.
Списак студијских програма: ОАС-2, МАС-2. Укупно студената за све програме и године студија 600.
Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени  статутом високошколске установе. 
Факултету за економију, финансије и администрацију је организован у следеће јединице: Наставно научне образовне јединице – чине је катедре, Научно истраживачке организационе јединице (Институти ФЕФА), Стручне службе и Библиотека са читаоницом.
Организациона структура Факултета је:
- Савет Факултета, орган управљања са 17 чланова
- Декан Факултета је орган пословођења
- Стручни органи: Наставно-научно веће, Изборно веће и Веће катедри
- Студентски парламент
- Секретар Факултета, који руководи радом ваннаставних јединиоца
Студијски програми високошколске установе су у складу са основним задацима и циљевима високошколске установе. Установа реализује 4 студијских програма са 27 наставника у  од тога је 22 у сталном радном односу и 5 у допунском, 12 сарадника од тога 11 у сталном радном радном односу 1 у допунском са просечним оптерећењем наставника 5,58 часова недељно, сарадника 7,45 часова недељно. 
Ангажовање наставника није веће од 12 часова недељно. 
Приказан је попуњен уједињен електронски образац и табеле 6.3. и 6.4
Потред тога Установа запошљава 13 службеника у стручним службама..
Садржај квалификација и диплома појединих врста и нивоа студија одговарају карактеру и циљевима студијских програма. Студијски   програми   имају  усклађену  структуру и примерене методе учења. Студијски програми су повезани и усклађени у целину и обухватају циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената а сваки предмет из студијског програма је исказан бројем ЕСПБ бодова.
Високошколска установа тренутноучествује у реализацији следећих пеојеката: 7 пројеката са 33 учесника од којих је 20 наставника стално запослених или 60,61%.
Високошколска установа има утврђен поступак и критеријуме за систематско праћење и оцењивање обима и квалитета научноистраживачког рада наставног особља. Садржај и резултати научноистраживачког, уметничког и стручног рада установе усклађени са циљевима високошколске установе. Високошколска установа подстиче и обезбеђује услове наставном особљу да се активно бави научноистраживачким, радом о чему сведочи и број публикација у предходној години: М23-4, М24-1, М31-13, М33-2, М35-2, М44-5, М48-2, М51-4, М52-2 и М63-3. Укупно 38
Наставници са пуним радним временом држе 82,69% наставе, чиме је испуњен захтев да више од 70 % часова, од активне наставе држе наставници са пуним радним временом. 
Величина група за предавања и вежбе одговара Допуни стандарда за акредитацију студијских програма у оквиру техничко-технолошког поља, друштбено хуманитарних наука.
Високошколска установа бира у звање асистента студента докторских студија који је претходне нивое студија завршио са укупном просечном оценом најмање осам а на пословима сарадника у настави запошљава студенте дипломских академских или специјалистичких студија са просеком оцена најмање осам. Високошколска установа обезбеђује довољан број асистената за квалитетно извођење студијских програма. 
Установа располаже довољаним бројем квалификованог особља за обављање библиотечких послова,  послова информационих технологија, секретарских послова и послова студентске службе.
Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. У установи школске 2009/2010 годину дипломирало је 18 студената, 2010/2011-3129 и 2011/2012-139 студента. 
У 2011/12 уписано 221 студент, одустало 34 а просечна оцена ОАС Економија - 8,04, МАС Економија – 7,86 и МАС Менаџмент – 8,21.
Обезбеђен је одговарајући простор за извођење наставе. Укупна бруто површина износи 1.266 м2 или 2,11 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. 
Установа обезбеђује савремена техничку опрему за извођење процеса наставе и начног рада.  
Установа располаже библиотечким фондом од 3.298 јединице од чега су 278 уџбеници из области из којих се изводи настава, и електронским базама које су доступне наставницима и студентима, 2.228 монографија, 591 часописа, а 2.506 књига и ЦД-201. 
Финансијски резултати установе су позитивни у периоду од најмање три године.
Установа има јавну стратегију обезбеђења квалитета наставног процеса, управљања високошколском установом, ненаставних активности као и услова рада и студирања и има посебну комисију од 5 чланова за обезбеђење квалитета, из реда наставника, сарадника и студената. Налаже се Установи да у Комисију укључи најмање једно ненаставно особље.
Високошколска установа спроводи стратегију обезбеђења квалитета прати квалитет извођења наставе, обављања испита, успешност студената у студирању у целини и на појединачним предметима, квалитет уџбеника.  Установа је сачинила и приложила Извештај о самовредновању којим  је обухваћено спроведен и систем самовредновања који се периодично спроводи уз активно учествовање студената и у којем се обавезно разматра  оцена студената о квалитету наставног процеса.
Установа је јавно објавила основне задатке, циљеве, опис студијских програма и друге релевантне податке који омогућавају студентима и потенцијалним студентима да донесу одговарајуће одлуке о свом образовању. Установа  је објавила листу наставника и сарадника са подацима о њиховим квалификацијама и ангажовању у високошколској установи.

Kомисија за акредитацију и проверу квалитета, утврдила је да високошколска установа УНИВЕРЗИТЕТ СИНГИДУНУМ-ФАКУЛТЕТ ЗА ЕКОНОМИЈУ, ФИНАНСИЈЕ И АДМИНИСТРАЦИЈУ-ФЕФА има укупно 22 наставника са пуним радним временом, 5 наставника са непуним радним временом, 12 сарадника, 1.266 м2 бруто  простора за извођење наставе за укупно 600 студената у седишту.

Имајући у виду да је  високошколска установа испунила стандарде за акредитацију високошколске установепрописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ СИНГИДУНУМ-ФАКУЛТЕТ ЗА ЕКОНОМИЈУ, ФИНАНСИЈЕ И АДМИНИСТРАЦИЈУ-ФЕФА са седиштем у Београд, Булевар Зорана Ђинђића 44, БЕОГРАД, ПИБ:102903057, Матични број: 17486284, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

